Фестиваль ауыл клубтары һәм ауыл мәҙәниәт йорттары араһында айырым ҡарала һәм ике этапта үтә. Беренсе этапта коллектив етәкселәре ойоштороу комитетына ғариза бирә, ә инде икенсе этапта жюри ағзалары ауылдарға сығып спектакль ҡарай. Бәйгенең шарты буйынса спектакль мотлаҡ һуғыш темаһына арналырға тейеш. Ауыл клубтары өсөн тамашаның оҙонлоғо ҡырҡ минуттан да кәм түгел, ә мәҙәниәт йорттары өсөн – бер сәғәт ярым. Шулай уҡ теманың дөрөҫ һайланылыуы, актерҙарҙың оҫта башҡарыуы, спектаклдең дөрөҫ ҡуйылышы бик мөһим. Фестивалде ябыу тантанаһында театр коллективтарына, ҡуйыусыларға, иң яҡшы актерҙарға дипломдар һәм махсус бүләктәр тапшырыласаҡ.